“จุฬาฯ รวมพล” เดือด! ชักธงดำครึ่งเสากลางม.ไว้อาลัยกระบวนการยุติธรรม
โลกออนไลน์แชร์ว่อน คลิปนิสิต ตัวแทน “จุฬาฯ รวมพล” ชักธงดำครึ่งเสากลางม.ไว้อาลัยกระบวนการยุติธรรม เจ้าตัวจ่อดำเนินคดีทางกฎหมายมือถ่ายคลิป
โลกออนไลน์แชร์ว่อน คลิปนิสิต ตัวแทน “จุฬาฯ รวมพล” ชักธงดำครึ่งเสากลางม.ไว้อาลัยกระบวนการยุติธรรม เจ้าตัวจ่อดำเนินคดีทางกฎหมายมือถ่ายคลิป
3 มี.ค. 2563

ผู้สื่อข่าวรายงานว่า ในโลกออนไลน์มีการเผยแพร่คลิปของนิสิตจุฬาลงกรณ์มหาวิทยาลัย ที่กำลังผูกธงสีดำภายหลังการนำธงชาติลงจากเสาเมื่อวันที่ 24 ก.พ.63 เวลา 18 : 05 น. และได้ถูกเจ้าหน้าที่ของทางมหาวิทยาลัยเข้าห้ามปราม พร้อมพยายามอธิบายถึงความไม่เหมาะสม
ปรากฏว่า นิสิตหญิงในคลิป ทราบภายหลังว่า เป็นนิสิตคณะอักษรศาสตร์ ชั้นปีที่ 3 [2562] จุฬาลงกรณ์มหาวิทยาลัย มีตำแหน่งเป็นรองประธานสภานิสิตฯ คนที่ 2 และเป็นตัวแทนผู้จัดงาน จุฬาฯ รวมพล รวมถึงเคยเป็นแกนนำในการจัดกิจกรรมวิ่งไล่ลุงเมื่อช่วงหลายเดือนที่ผ่านมา ได้กรีดร้องช่วยด้วยๆ พร้อมโต้แย้งเจ้าหน้าที่ว่า สามารถทำได้เนื่องจากเคารพธงชาติไปแล้ว โดยเป็นการแสดงสันติภาพและการแสดงออกเชิงสัญลักษณ์  ขณะที่เจ้าหน้าที่ พยายามอธิบายและแจ้งว่าจะต้องขออนุญาตกับทางมหาวิทยาลัยก่อน นิสิตหญิงคนดังกล่าว ได้ตอบกลับว่า
          “ไปบอกที่เวที คุณไม่ให้สิทธิเสรีภาพแก่นักศึกษา ไม่ให้สิทธิเสรีภาพแก่นิสิตจุฬาฯ”
เมื่อเจ้าหน้าที่ถามกลับว่า ไม่ให้สิทธิเสรีภาพแล้วทำไมถึงชุมนุมได้ นิสิตหญิงคนดังกล่าวได้ตอบกลับว่า
“เขาไม่ได้ให้ ให้แค่ส่วนเล็กๆส่วนนึง ซึ่งไม่ต่างอะไรจากเผด็จการที่ให้เราเพียงเล็กน้อย เขาไม่ได้ให้ ข่าวเอาไปลง เค้าถึงให้ ไม่งั้นเราก็ไม่ได้จัด”
อย่างไรก็ตาม หลังจากที่คลิปดังกล่าวถูกเผยแพร่ไปทั่วโลกโซเชียล จนเกิดเสียงวิพากษ์วิจารณ์เป็นวงกว้างในหลากหลายแง่มุม ล่าสุดวันนี้ (3 มี.ค.63) ทางกลุ่มผู้จัดกิจกรรม “จุฬาฯ รวมพล” ได้ออกแถลงการณ์ ชี้แจงกรณีการเผยแพร่คลิปชักธงดำ ระบุดังนี้
อย่างไรก็ตาม นิสิตจุฬาลงกรณ์มหาวิทยาลัยผู้ที่อยู่ในคลิปดังกล่าวมิได้ประสบความสำเร็จในการชักธงดำครึ่งเสา เนื่องจากได้ถูกระงับโดยเจ้าหน้าที่ของจุฬาลงกรณ์มหาวิทยาลัย
“จุฬาฯ รวมพล” ในฐานะกลุ่มของนิสิตจุฬาลงกรณ์มหาวิทยาลัยที่ต้องการรวมตัวกันเพื่อแสดงออกถึงความไม่พึงพอใจต่อความอยุติธรรมที่เกิดขึ้นภายในประเทศไทย จึงได้ทำแถลงการณ์ฉบับนี้ขึ้นเพื่อแสดงจุดยืน ว่านิสิตคนดังกล่าวและกลุ่มผู้จัดกิจกรรมมิได้มีความต้องการให้ธงไตรรงค์อันเป็นสัญลักษณ์ประจำชาติไทยที่รักยิ่งของพวกเรานั้นแปดเปื้อนแต่อย่างใด หากแต่ต้องการพื้นที่ในการแสดงออกเมื่อเสียงของเราถูกกดทับจากรัฐบาลที่ไม่เป็นธรรม และการบังคับใช้กฎหมายที่ตีความเพื่อเป็นประโยชน์ต่อคนกลุ่มใดกลุ่มหนึ่ง จนยากที่จะได้ยินแม้เสียงกระซิบ

 